Gedig: RestitusieArgieffoto Foto: led.co.za so verlaat die ou boer dan sy grondjie word die geelkoper en die papierwerk van ŉ leeftyd gelorrie, sien hy deur die klipgekraakte vensters vir oulaas die skemer aankom oor die veld vir oulaas groet die slaapvoëls onderweg, oulaas kom die volk voor die agterdeur. die oubaas steek sy hand uit na die voorman in sy handige skoffelhand ŉ panga die wasvrou spoeg na sy blink skoenpunte ŉ jouende skaar jaag die lorrie soos ŉ droë koei van die werf tot by die teerpad. hy wou nog stop vir oulaas by die grafte van sy voorsate en sy vrou, wat leeggebloei het op die voorstoep.